Екоинспекцията в Русе успя да затвори завода замърсител | Ureport.bg
Ureport | BGreport | Екоинспекцията в Русе успя да затвори завода замърсител
16 ное., 2016 Ureport BGreport	Коментарите са изключени за Екоинспекцията в Русе успя да затвори завода замърсител
​©EPA/БГНЕС
След игра на котка и мишка, все пак днес екоинспекцията в Русе и представители на общината и областната администрация успяха да затворят част от завода за автомобилни части „Монтюпе“, предаде dunavmost.bg. ​
Пломбирани са две инсталации за леене на алуминий в трето производствено хале и е блокирано управлението на роботите за дозиране и леене на течен метал. До 25 ноември операторът трябва да изпълни и втората част от заповедта на Регионалната инспекция по околната среда и водите (РИОСВ), като постави плътна преграда между производствени халета номвер две и три.
Целта е да бъдат ограничени „неорганизираните емисии“ и разпространението на „интензивно миришещи вещества извън площадката“, обявиха от РИОСВ Русе.
По-рано днес „Монтюпе“ попречи на затварянето на част от производството с обяснението, че се извършва противопожарно учение и контролните органи не могат да бъдат допуснати.
Мярката срещу дружеството беше наложена заради продължаващото системно замърсяване на въздуха, въпреки наложената глоба от 500 000 лв.
„Монтюпе“ обжалва паричната санкция в съда, но отново бе установено изпускане на неорганизирани емисии – този път от противопожарни клапи. Така се стигна до решението за затваряне на едното от трите халета.
Пред завода пристигна полицейска патрулка, както и допълнителни служители на охранителната фирма, която обслужва завода. Минути след появата на контролните органи десетки работници започнаха да излизат навън, а след това се включи и сирена.
Оказа се, че точно в този момент е започнало противопожарното учение. На няколко пъти работниците влизаха и отново излизаха навън.
Партията на Ердоган се рекламира в хасковска джамия, мюфтията отрича
Часовник с реклама на партията на Ердоган виси в хасковска джамия. Това твърди читател на haskovo.net.
“Живея близо до малката джамия в Хасково, преди дни се отбих там и видях прочутата турска пропаганда на партията на Ердоган на стенен часовник в българска джамия. С помощта на преводач научихме какво пише на часовника: “Ак парти. Ти си Чайърова, мисли задълбочено. Зияеддин Акбаш, кмет на община Чайърова, от Ак парти”.
Ак парти е популярно наименование на партията на справедливостта и развитието на турския президент Ердоган (на турски Adalet ve Kalkınma Partisi, AKP). На турски език “ак” означава бял, чист.
„Интересно какво търси този пропагандиращ часовник в хасковската джамия? Много мюсюлмани са ми казвали, че джамията не е място да се прави политика, дори ислямът го забранява. Служителите на джамията ми забраняват да я снимам“, пише още човекът.
Районният мюфия на Хасково Басри Еминефенди обаче отрече в джамията да има такива неща с думите „идете и вижте“.
Проверка на място показва, че на същото място в джамията наистина има подобен часовник, но без партийната пропаганда.
Имамът на джамията Абдулах също е отрекъл в храма да се водипартийна агитация. При вида на читателските снимки обаче той си спомня, че педи година делегация от Турция е била в джамията.
„Те са го закачили, макар че не се препоръчва да има часовници в молитвената зала, за да не се разсейват молещите се. Но партийната агитация е забранена. Преди месец-два като чистихме, го видяхме и го махнахме“, обясни той пред изданието.
Проверката на снимките от страна на сайта обаче показва, че те са направени в 16:28 и 16:31 часа на 13 ноември 2016 г.
Условна присъда за сериен опипвач в Монтана
Районният съд в Монтана осъди на година и четири месеца условно ученик, който месеци наред дебнел и опипвал жени в Монтана, съобщи bulnews.bg.
Секс атаките срещу минувачките в центъра на областния град са започнали в началото на 2016 г. Неизвестен млад мъж с качулка на главата застигал привечер или рано сутрин жени, скачал върху тях, опипвал задните части и гърдите им. В един от случаите нападателят заговорил притисната до стена жена и дори ѝ предложил секс, но когато тя отказала, си тръгнал.
За извратените сексуални атаки от февруари до април 2016 г. са свидетелствали четири жени. Според местни жители жертвите са повече, но от страх много от тях не са подали оплаквания. След подадени сигнали в полицията обаче криминалистите разкрили и задържали 18-годишния ученик М. С. И.
Единадесетокласникът признал всичко и се разкаял. Според психолози момчето е вменяемо, но е преживяло тежко детство.
Лампи светят денем в Кърджали и Враца
Улични лампи светят през деня в два края на България – Кърджали и Враца. Това показват потребителски кадри, изпратени до BulNews.bg и rodopi24.
Врачанка е изпратила снимки от централната улица на града, известна като Пробива, на които се вижда как всички лампи светят през деня. Фотосите са направени ан 16 ноември по обед. На тях се вижда как работят всички лампи от уличното осветление. Включени са и кръглите лампи от двете страни на пешеходната зона. Жената уточнява, че по същото време са светели и лампите в уличките в цялата централна градска част.
„Толкова богата община ли сме, та да плащаме за улично осветление през деня? Това е поредното безобразие на което ставаме свидетели в града ни“, възмущава се жената.
Вероятно все пак от общината са открили пропуска си, тъй като уличните лампи бяха загасени в късния следобед малко преди да се мръкне, отбеляза BulNews.
В същото време кадри от Новия мост в Кърджали, направени тази сутрин, будят недоумение у кърджалийци.
В 8:00 ч лампите на новия мост светят, въпреки че е светло. Явно като компенсация обаче осветлението не работи в 20:00 часа, въпреки че е тъмно като в рог и като нищо може да се случи някоя беля – било на пътното платно, било в пешеходната част на моста.
„Нехайство, мързел, бездарие или бездушие съм заснела?“, пита читателката на rodopi24.
Пловдивски районен кмет няма повече да допуска анархия в Розариума
Абсолютно недопустимо е! Така кметът на район „Западен“ в Пловдив Димитър Колев коментира пред Под тепето превръщането на парка, известен като Розариума, в магистрала в последните няколко дни.
Местните власти са се самосезирали по две публикации на медията и днес на място е имало проверка от кметството.
„Бяхме в парка. По алеите са маневрирали работници от строителната фирма, която реконструира пътя край зоологическата градина. Категорично няма да допуснем повече подобни своеволия, ще извършваме проверки всеки ден и ще налагаме санкции при нарушения. Разговаряхме със строителите. Те са ангажираха да направят временни прегради от пръст, за да не могат да влизат автомобили по алеите. Нищо не трябва да влиза там, особено тежкотоварни автомобили. Всички на обекта са инструктирани и са наясно, че контрол ще има“, подчерта Димитър Колев.
По думите му шофьор на един от камионите дпри е бутнал една от лампите край алеите. Кметът беше категоричен, че строителната фирма ще я възстанови.
"Рохатин Груп", агитация, Враца, денем, джамия, завод, замърсяване, кмет, Кърджали, лампи, Монтана, мюфтия, областна администрация, община, опипвач, партии, Пловдив, пожано учение, президент, ПСР, Реджеп Ердоган, РИОСВ, розариум, Русе, строителна, Турция, фирма, Хасково, часовник